Lav et referat af nedenstående tekst:

Tekst:
Tirsdag aften kan Vendsyssel Elite Badminton spille sig i semifinalen i badmintonligaen. Det sker på hjemmebanen i Arene Nord i Frederikshavn, hvor Odense kommer på besøg i returkampen i kvartfinalerne. For 15-årige Sophia Grundtvig bliver det en særlig aften. Badmintontalentet får nemlig sin ligadebut i den vigtige kamp mod Odense. Hun afløser en syg Clara Nistad i damedouble, hvor hun skal spille sammen med svenske Emma Wengberg. - Vi er glade på Sophias vegne. Efter en flot sæson fortjener hun virkelig at få chancen i ligaen, og det er en perfekt kamp for hende. Hun skal op mod en nybagt danmarksmester, hvor ingen forventer, at vi vinder, siger VEB-træner Allan Kolbro Nielsen. Sophia Grundtvig kommer fra VEB's aarhusianske samarbejdsklub, Skaade Elite Badminton. Hun har igennem hele sæsonen markeret sig som en af Danmarks bedste U17-spillere, selv om hun kun er første års-spiller. Derudover har hun også leveret varen i en række seniorturneringer, og hun er ubesejret i damesingle på VEB's andethold i 3. division. Nu skal hun altså stå distancen i landets bedste række. - Hun er en fantastisk person og badmintonspiller. Det er stærkt allerede som 15-årig at få chancen i ligaen, og det siger sig selv, at vi håber på, at hun har lyst til at fortsætte heroppe i næste sæson, hvor der helt sikkert venter hende flere ligakampe, fortæller Allan Kolbro Nielsen. VEB vandt den første kvartfinale i Odense med 4-2, og derfor kan semifinalepladsen sikres, hvis bare VEB henter 3-3 i returkampen, der spilles klokken 19 i Arena Nord.

Referat:
Tirsdag aften får 15-årige Sophia Grundtvig sin første ligakamp for Vendsyssel Elite Badminton.